turjo4nis/wikipedia-bn-dump-20250701 huggingface dataset:
সংকটমোচন মহাবলী হনুমান

সংকটমোচন মহাবলী হনুমান (ইংরেজি: Sankatmochan Mahabali Hanuman) একটি ভারতীয় টেলিভিশন ধারাবাহিক যেটি সনি এন্টারটেইনমেন্ট টেলিভিশনে ৪ মে ২০১৫ তারিখ থেকে সম্প্রচারিত হয়েছে। এটিতে মোট ৬২৪টি পর্ব আছে। সনি এন্টারটেনমেন্ট টেলিভিশন এর পর এটি সনি আটে ২০১৯ সালের ডিসেম্বর মাস থেকে বাংলা ভাষায় সম্প্রচারিত হচ্ছে ।

অভিনয়
নির্ভয় অধ্যা - প্রভু হনূমান
অঙ্কিত বাথলা - বিভীষণ
আর্য বাবর - রাবণ
গগণ মালিক - রাম, শ্রীকৃষ্ণ
দেবলিনা চট্টোপাধ্যায় - সীতা
অঙ্কুর বর্মা - লক্ষ্মণ
বিকাশ গ্রোভার - নরদ মুনি
শর্বান সিং -  মেঘনাদ
বর্খা বিস্ত সেনগুপ্ত - অনজনি হনুমানের মাতা
 অঞ্জু যাদব - সরস্বতী

আরও দেখুন
 স্টার প্লাস কর্তৃক সম্প্রচারিত অনুষ্ঠানমালার তালিকা
 জি টিভির সম্প্রচারিত অনুষ্ঠানমালার তালিকা

তথ্যসূত্র

বহিঃসংযোগ
 

সনি এন্টারটেইনমেন্ট টেলিভিশন
ভারতীয় টেলিভিশন ধারাবাহিক
২০১৫-এ অভিষিক্ত ভারতীয় টেলিভিশন ধারাবাহিক
২০১৭-এ সমাপ্ত ভারতীয় টেলিভিশন ধারাবাহিক
সনি এন্টারটেনমেন্ট টেলিভিশনের মৌলিক অনুষ্ঠান
রামায়ণ অবলম্বনে টেলিভিশন ধারাবাহিক
সাইপ্রাস জাতীয় ক্রিকেট দল

সাইপ্রাস ক্রিকেট দল আন্তর্জাতিক ক্রিকেটে সাইপ্রাসের প্রতিনিধিত্ব করে। তারা ১৯৯৯ সালে আইসিসির অনুমোদিত সদস্য হয়। কিন্তু ২০০৬ সালের আগস্ট মাসের আগে তাদের আন্তর্জাতিক ক্রিকেটে অভিষেক হয় নি। তারা ২০০৬ সালের ইউরোপীয় ক্রিকেট চ্যাম্পিয়নশিপের চতুর্থ বিভাগে অংশগ্রহণের মাধ্যমে প্রথম আন্তর্জাতিক ক্রিকেটে অংশ নেয়। সেখানে তারা রানার্সআপ হয়। ২০০৭ সালে তারা ইউরোপীয় চ্যাম্পিয়নশিপ এর তৃতীয় বিভাগে অংশ নেয়, যেখানে তারা ৮ দলের মধ্যে ৭ম হয়। পরে সাইপ্রাস আইসিসি চতুর্থ বিভাগ আয়োজন করে এবং তারা টুর্নামেন্টটিতে চ্যাম্পিয়ন হয়। ২০১১ সালে সাইপ্রাস আইসিসি দ্বিতীয় বিভাগ টি-টুয়েন্টি চ্যাম্পিয়নশিপে অংশ নেয়, যেখানে সুইডেনকে ১০ম স্থান নিরধারনী ম্যাচে হারিয়ে তারা ১০ম হয়। ২৯ ডিসেম্বর ২০১২ অনুসারে আইসিসি ইউরোপীয় টুয়েন্টি২০ র‍্যাংকিঙ্গে সাইপ্রাসের অবস্থান ২৪ তম।

ঘরোয়া কাঠামো
বর্তমানে সাইপ্রাসের ঘরোয়া লীগে ১২টি দল রয়েছে, যেগুলো সাইপ্রাস, দক্ষিণ আফ্রিকা, জিম্বাবুয়ে, শ্রীলঙ্কা, পাকিস্তান, ভারত, অস্ট্রেলিয়া, বাংলাদেশ এবং ইংল্যান্ড এর খেলোয়াড়দের নিয়ে গঠিত। এছাড়াও এখানে একটি টুয়েন্টি২০ প্রতিযোগিতা অনুষ্ঠিত হয়।

নিম্নের তালিকায় সাইপ্রাসের ঘরোয়া ক্রিকেটের দলগুলো রয়েছে। 

অ্যামডকস
আয়নিক ট্রাভেরনারস
বাংলাদেশ পাফোস
ধেকেলিয়া ভিলেজ
ইইউসি ফ্লেমস
ফেলোস
মৌফলনস ক্রিকেট ক্লাব
মুসট্যাংস
শ্রীলঙ্কান্স
ডব্লিউএসবিএ
পাকিস্তানিস
এপিস্কোপি লায়ন্স

টুর্নামেন্ট ইতিহাস

ইউরোপীয় ক্রিকেট চ্যাম্পিয়নশিপ
২০০৬:২য় (চতুর্থ বিভাগ) 
২০০৭:৭ম (তৃতীয় বিভাগ) 
২০০৯:১ম (চতুর্থ বিভাগ) 
২০১১:১০ম (টি২০) (দ্বিতীয় বিভাগ)

তথ্যসূত্র

বহিঃসংযোগ
 সাইপ্রাস ক্রিকেট প্রাতিষ্ঠানিক ওয়েবসাইট।

ক্রিকেট দল
জাতীয় ক্রিকেট দল
আন্তর্জাতিক ক্রিকেটে সাইপ্রাস
সাইপ্রাসের জাতীয় ক্রীড়া দলসমূহ
পক্ষ

পক্ষ () হিন্দু চন্দ্র পঞ্জিকার একটি মাসে একটি পাক্ষিক বা একটি চন্দ্রকলাকে বোঝায়। পক্ষ হল পূর্ণিমার উভয় দিকের সময়কাল।

হিন্দু পঞ্জিকা অনুসারে চান্দ্র মাসের দুটি পক্ষ রয়েছে এবং এটি অমাবস্যা দিয়ে শুরু হয়। চান্দ্র দিনগুলিকে বলা হয় তিথি; প্রতি মাসে ৩০টি তিথি থাকে। একটি পক্ষের ১৫টি তিথি থাকে। অমাবস্যার দিন এবং পূর্ণিমার দিনের মধ্যবর্তী প্রথম পক্ষকে গৌরপক্ষ বা শুক্লপক্ষ, এবং মাসের দ্বিতীয় পক্ষকে বধ্যাপক্ষ বা  কৃষ্ণপক্ষ বলা হয়।

দিবস সমূহ

শুক্ল পক্ষ 
শুক্লপক্ষ হল ১৫ দিনের সময়কাল, যা অমাবস্যা দিনের পরে শুরু হয় এবং পূর্ণিমা দিনে শেষ হয় এবং এটি শুভ বলে বিবেচিত হয়।

শুক্লপক্ষের উৎসবসমূহ:

কৃষ্ণপক্ষ 
কৃষ্ণপক্ষ হল ১৫ দিনের সময়কাল, যা পূর্ণিমার দিন পরে শুরু হয়, অমাবস্যায় শেষ হয়। কৃষ্ণপক্ষকে অশুভ বলে মনে করা হয়।

কৃষ্ণপক্ষের উৎসবসমূহ:

আরও দেখুন 
 পিতৃপক্ষ
 দেবীপক্ষ

তথ্যসূত্র

উৎস
 K. V. Sarma (2008), "Paksa", Encyclopaedia of the History of Science, Technology, and Medicine in Non-Western Cultures (2nd edition) edited by Helaine Selin, Springer, .

বহিঃসংযোগ 

 Introduction to the Hindu Calendar (pdf) 

চাঁদ
তিথি
সময়
হিন্দু পঞ্জিকা
বিভব

বিভব বা ভোল্টেজ বা বিভব পার্থক্য বা বৈদ্যুতিক চাপ () হচ্ছে দুইটি বিন্দুর মধ্যে বৈদ্যুতিক বিভবের পার্থক্য। পরিবাহীর পরমাণুগুলোর ঋণাত্মক কণিকা বা ইলেকট্রনসমূহকে স্থানচ্যুত করতে যে বল বা চাপের প্রয়োজন হয়, তাকে বিভব বা ভোল্টেজ বলে। এককের আন্তর্জাতিক পদ্ধতিতে বিভব বা ভোল্টেজের প্রতীক V এবং একক Volt (ভোল্ট)। 

অন্যভাবে বলা যায় যে, অসীম বা শূন্য বিভবের স্থান থেকে একটি একক ধনাত্মক চার্জকে তড়িৎ ক্ষেত্রের কোনো বিন্দুতে আনতে যে পরিমাণ কাজ করতে হয়, তা হলো ঐ স্থানের বিভব বা ভোল্টেজ। তাই ভোল্টেজ কাজের আরেকটি রূপ। আরও বলা যায়, কোনো বস্তুর যে বৈদ্যুতিক ধর্মের কারণে তা অন্য বস্তুর সংস্পর্শে ঐ বস্তুটি আধান গ্রহণ বা প্রদান করে বা আধান গ্রহণ বা প্রদান হতে বিরত থাকে তাকে ঐ বস্তুর বিভব বলে। আবার তাপমাত্রার সাথে তুলনা করে বলা যায়, কোন বস্তুর পৃষ্ঠতলের একক ক্ষেত্রফলে যে পরিমাণ অস্থিতিশীল ধনাত্বক বা ঋনাত্বক চার্জ বা শূন্য চার্জ উপস্থিত থাকে তাকে ঐ সম্পূর্ণ বস্তুর তড়িৎ বিভব বা চার্জমাত্রা বা আধানমাত্রা বলে। অর্থাৎ বিভব হল কোন বস্তুর চার্জের ঘনত্ব। কোনো বর্তনীর দুটি বিন্দুর মধ্যে বিভব পরিমাপের জন্য ভোল্টমিটার ব্যবহার করা হয়।

সংজ্ঞা 

যদি অসীম বা শূন্য বিভবের স্থান থেকে Q ধনাত্মক চার্জ তড়িৎ ক্ষেত্রের কোনো বিন্দুতে আনতে W পরিমাণ কাজ করতে হয়, তাহলে

অসীম বা শূন্য বিভবের স্থান থেকে যদি 1C (কুলম্ব) ধনাত্মক চার্জকে তড়িৎ ক্ষেত্রের কোনো বিন্দুতে আনতে 1J (জুল) কাজ করতে হয় তাহলে ঐ বিন্দুর বিভবকে 1V (ভোল্ট) বলে।
সাধারণত তড়িৎ বিষয়ক বিভিন্ন কাজে বিভব পার্থক্য ব্যবহার করা হয়। কারণ একটি বিন্দু থেকে আরেকটি বিন্দুতে তড়িৎ প্রবাহ করতে হলে অবশ্যই বিভব পার্থক্য সৃষ্টি করতে হবে। তড়িৎ উচ্চ বিভব থেকে নিম্ন বিভবের দিকে প্রবাহিত হয়। কোনো বস্তুর ধনাত্মক চার্জ বৃদ্ধি পাওয়া মানে বস্তুর বিভব বৃদ্ধি পাওয়া। আবার উল্লেখ্য, তড়িৎ উচ্চ বিভব থেকে নিম্ন বিভবের দিকে প্রবাহিত হয়, কিন্তু পরিবাহীর ইলেক্ট্রন নিম্ন বিভব থেকে উচ্চ বিভবের দিকে প্রবাহিত হয়। এভাবেই বিভবকে সংজ্ঞায়িত করা হয়েছে।

তথ্যসূত্র 

তড়িৎচুম্বকত্ব
ভৌত রাশি
যৌন ফলপ্রসূতা

জনসংখ্যাতত্ত্ব ও জীববিজ্ঞানে ফলপ্রসূতা বলতে কোনো জীব বা জনসংখ্যার প্রজননের প্রকৃত হারকে বোঝায়। এর পরিমাপ করা হয় গ্যামেট (ডিম্বাণু, শুক্রাণু) বা অযৌন প্রজনন-এককের সাপেক্ষে। ফলপ্রসূতা যৌন উর্বরতার সাথে তুলনীয়।

তথ্যসূত্র

জৈবিক লিঙ্গ
জীববিজ্ঞান
জনসংখ্যাতত্ত্ব
উর্বরতা
জনসংখ্যা
বিজ্ঞানের দর্শন
মানব প্রজনন
জনপরিসংখ্যান
বন্ধ্যাত্ব
জনসংখ্যাতত্ত্ব

জনসংখ্যাতত্ত্ব বলতে মানব জনসংখ্যার সংখ্যাতাত্ত্বিক আলোচনা ও গবেষণাশাস্ত্রকে বোঝায়। সাধারণভাবে এই শাস্ত্রে যে কোনো বাস্তব জনসংখ্যা, অর্থাৎ স্থান ও কাল সাপেক্ষে পরিবর্তনশীল যে কোনো জনসমষ্টির বিশ্লেষণ সম্ভব। এতে উদ্দিষ্ট জনসংখ্যার আয়তন, গঠন ও জনবণ্টন সম্বন্ধে আলোকপাত করা যায়, আর সময়, জন্ম, পরিযান, আয়ুবৃদ্ধি ও মৃত্যু প্রভৃতি প্রভাবকের ফলে তার পরিবর্তনের বিশ্লেষণও করা যায়।

জনসংখ্যাতাত্ত্বিক বিশ্লেষণ-পদ্ধতিতে গোটা সমাজের পাশাপাশি নির্দিষ্ট কিছু সূচকের ভিত্তিতে নির্ধারিত জনসমষ্টিরও গবেষণা সম্ভব; এই সূচকগুলোর মধ্যে শিক্ষা, জাতীয়তা, ধর্ম এবং জাতি অন্যতম গুরুত্বপূর্ণ। শিক্ষাপ্রতিষ্ঠানগুলোয় জনসংখ্যাতত্ত্বকে সাধারণত সমাজবিজ্ঞানের শাখা হিসেবে গণ্য করা হলেও আলাদা জনসংখ্যাতত্ত্ব বিভাগেরও অস্তিত্ব আছে।

তথ্যসূত্র

জনসংখ্যাতত্ত্ব
সমাজবিজ্ঞান
সংখ্যাতত্ত্ব
বীমাগণনা বিজ্ঞান
পরিবেশমূলক সামাজিক বিজ্ঞান
সমাজবিজ্ঞানের আন্তঃশাস্ত্রীয় উপক্ষেত্র
মানবীয় ভূগোল
মনুষ্য জনসমষ্টি
দ্য রয়েল বেঙ্গল টাইগার (চলচ্চিত্র)

দ্য রয়েল বেঙ্গল টাইগার একটি ভারতীয় বাংলা চলচ্চিত্র। ২০১৪ সালে চলচ্চিত্রটি মুক্তি পায়। চলচ্চিত্রটির পরিচালক রাজেশ গাঙ্গুলি। চলচ্চিত্রটি প্রোযোজনা করেছেন নিরজ পান্ডে এবং শীতল ভাটিয়া।

মূল কাহিনী
অভি (আবির চট্টোপাধ্যায়) সাধারণ বিনম্র ও নিরীহ বাঙ্গালি পরিবারের লোক এবং প্রতিবাদ কি তিনি জানেন না। তিনি তার স্ত্রী অপু (প্রিয়াঙ্কা সরকার) এবং তার ছেলে সঙ্গে কলকাতায় বসবাস করেন। তার একটি ভাড়াটে গত ছয় মাস গত তার মাসিক ভাড়া দেয় না এবং যখনই তিনি সব টাকা পরিশোধের জন্য অনুরোধ করেন তখনই সে অস্বীকার করেন। অভি কেবল তার অফিসে একজন কমকর্তা। কিন্তু তার নিজের সহকর্মী দিপংকর তাকে হিংসা করে এবং অভির বিরুদ্ধে মিথ্যাচার জন্য সুপারিশ করে ও অন্যান্য উপায় তার আরো পতন পরিকল্পনা করতে থাকে। কিন্তু নন্দিনী ও তার অন্যান্য সহকর্মী খুব ভাল বন্ধু।

অভিনয়ে
 জিত্‍ — অঞ্জন (বর্ধিত বিশেষ উপস্থিতি)
 আবির চট্টোপাধ্যায় — অভি
 প্রিয়াঙ্কা সরকার — অপু
 শ্রদ্ধা দাস — নন্দিনী
কারাজ মুখোপাধ্যায় — মিস্টার পাকরাশী,অভির ভাড়াটে
রাজেশ শর্মা
শান্তিনাল মুখোপাধ্যায় — দিপংকর
বরুন চন্দ্র — ডাঃ বাগচী
তনিমা সেন — মেট্রোর মধ্যকার মহিলা 
চন্দন সেন

তথ্যসূত্র

ভারতীয় চলচ্চিত্র
বাংলা ভাষার চলচ্চিত্র
২০১৪-এর চলচ্চিত্র
২০১০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
২০১৪-১৫ ইংল্যান্ড ক্রিকেট দলের ওয়েস্ট ইন্ডিজ সফর

ইংল্যান্ড ক্রিকেট দল পূর্ব-নির্ধারিত সময়সূচী মোতাবেক ৬ এপ্রিল থেকে ৫ মে, ২০১৫ তারিখ পর্যন্ত ওয়েস্ট ইন্ডিজ সফর করে। স্বাগতিক ওয়েস্ট ইন্ডিজ ক্রিকেট দলের বিপক্ষে তারা তিনটি টেস্টে অংশগ্রহণ করে। এর পূর্বে দলটি সেন্ট কিটস আমন্ত্রিত একাদশের বিপক্ষে দুইটি দুই দিনের প্রস্তুতিমূলক ক্রিকেট খেলায় অংশ নিয়েছে।

১৮ মার্চ, ২০১৫ তারিখে ইংল্যান্ড দলের সদস্যদের নামের তালিকা প্রকাশ করা হয়। ২০১৫ সালের ক্রিকেট বিশ্বকাপ চলাকালে মইন আলী ও ক্রিস উকস গুরুতর আহত হওয়ায় তারা দলে অন্তর্ভুক্ত হননি। কিন্তু দ্বিতীয় টেস্টে মইন আলী পুনরায় যোগ দেন। ক্যাপবিহীন অবস্থায় আদিল রশিদ, অ্যাডাম লিথ ও মার্ক উড দলে অন্তর্ভুক্ত হয়েছেন। এছাড়াও, ২০১৩-১৪ মৌসুমের অ্যাশেজ সিরিজের পর জোনাথন ট্রট প্রথমবারের মতো দলে যোগ দিয়েছেন। প্রথম টেস্টে ৩৮৪ উইকেট দখল করে জেমস অ্যান্ডারসন ইংল্যান্ডের সর্বোচ্চ উইকেটধারীর ভূমিকায় অবতীর্ণ হন।

এ সিরিজটি ১-১ ব্যবধানে ড্র হয়। এরফলে ২০১২ সালে সফরকারী ওয়েস্ট ইন্ডিজের বিপক্ষে উইজডেন ট্রফি জয় করায় তা অদ্যাবধি নিজেদের অনুকূলে রাখে। অ্যান্টিগুয়ায় অনুষ্ঠিত ১ম টেস্টে ড্র হবার পর গ্রেনাডায় ইংল্যান্ড ৯ উইকেটে জয় পায়। কিন্তু ৩য় টেস্ট তিনদিনেই শেষ হয়। ঐ টেস্টের ২য় দিনে ১৮ উইকেটের পতন ঘটে। দ্বিতীয় ইনিংসে ইংল্যান্ড দল মাত্র ১২৩ রানে অল-আউট হলে ১৯২ রানের জয়ের লক্ষ্যমাত্রা ৫ উইকেট হাতে রেখেই অতিক্রম করে ওয়েস্ট ইন্ডিজ দল।

দলীয় সদস্য

প্রস্তুতিমূলক খেলা

খেলা পরিচালনাকারী কর্মকর্তা 
নিম্নবর্ণিত কর্মকর্তাগণ খেলা পরিচালনা করেন:

টেস্ট সিরিজ

১ম টেস্ট

২য় টেস্ট

৩য় টেস্ট

পরিসংখ্যান 
সর্বোচ্চ রান

সর্বোচ্চ উইকেট

তথ্যসূত্র

বহিঃসংযোগ 
  ইএসপিএনক্রিকইনফোতে সিরিজের প্রধান পাতা

২০১৫-এ ইংরেজ ক্রিকেট
২০১৫-এ ওয়েস্ট ইন্ডিয়ান ক্রিকেট
ইংল্যান্ড ক্রিকেট দলের ওয়েস্ট ইন্ডিজ সফর
২০১৪–১৫ আন্তর্জাতিক ক্রিকেট প্রতিযোগিতা
২০০০-০১ থেকে ওয়েস্ট ইন্ডিজের ক্রিকেট মৌসুম
খুব ডুব

খু্ব ডুব বাংলাদেশী সঙ্গীতঙ্গ শায়ান চৌধুরী অর্ণবের ষষ্ঠ একক স্টুডিও অ্যালবাম যা ২০১৫ সালের ২৮ মে তারিখ বাংলাদেশের ঢাকায় মুক্তি পায়। এই অ্যালবামে মোট ১৩ টি গান অন্তর্ভুক্ত হয়েছে; যেগুলো রচনা করেছেন শায়ান চৌধুরী অর্ণব, টোকন ঠাকুর, রাজিব আশরাফ এবং শাহানা বাজপেয়ী। অ্যালবামটির সঙ্গীত পরিচালনা করেছেন শায়ান চৌধুরী অর্ণব।

গানের তালিকা

কর্মীবৃন্দ
 শায়ান চৌধুরী অর্ণব — গিটার

তথ্যসূত্র

বহিঃসংযোগ

২০১৫-এর অ্যালবাম
শায়ান চৌধুরী অর্ণবের অ্যালবাম
বাংলা ভাষার অ্যালবাম
পটিয়া সরকারি কলেজ

পটিয়া সরকারি কলেজ চট্টগ্রাম জেলার পটিয়া উপজেলায় অবস্থিত একটি সরকারি কলেজ। এটি ১৯৬২ সালে স্থাপিত হয় এবং এটি জাতীয় বিশ্ববিদ্যালয়ের অধিভুক্ত।

অবস্থান
অত্র কলেজটি চট্টগ্রাম জেলার পটিয়া থানার পাশে অবস্থিত।

প্রতিষ্ঠার পটভূমি 
পটিয়া উপজেলায় জিরো পয়েন্টে আরাকান সড়ক সংলগ্ন স্থানে ২.৫ একর জমির উপর কলেজের অবস্থান। পটিয়া ও আনোয়ারা থানার বিশিষ্ট বিদ্যানুরাগী ব্যক্তিদের নিয়ে ১৯৬২ সনে পটিয়া আদর্শ উচ্চ বিদ্যালয়ের ক্যাম্পাসকে কেন্দ্র করে পটিয়া কলেজের আনুষ্ঠানিক যাত্রা শুরু হয়।

১৯৬৩ সনে পটিয়া আদর্শ উচ্চ বিদ্যালয়ের দানকৃত ২.৫ একর জায়গায় কলেজের ভিত্তি প্রস্তর স্থাপন করা হয় এবং আগস্ট মাসের প্রথম সপ্তাহে ড. আতাউল হাকিম আনুষ্ঠানিকভাবে কলেজের ক্লাস উদ্বোধন করেন। ১৯৬৭ সালের ২৩ জুলাই কলেজের বিজ্ঞান ভবনের ভিত্তিপ্রস্তর স্থাপন করা হয়। ১৯৭১ সনে স্বাধীনতার মহান মুক্তিযুদ্ধে অত্র কলেজ গুরুত্বপূণ ভুমিকা পালন করে। ১৯৭১ সন পর্যন্ত বাবু শান্তিময় খাস্তগীর ও ‍হামিদুর রহমান সাহেবের আন্তরিক সহযোগিতায় আরও ৪.৭৬ একর জমি লাভ করে কলেজের কলেবর বৃদ্ধি হয়। ১৯৭৮ সনে পটিয়া কলেজকে জাতীয়করণ করার ঘোষণা দেয়া হয় ও ১ মার্চ ১৯৮০ সনে কলেজটি জাতীয়করণ করা হয়।

অবকাঠামো 
কলেজের অভ্যন্তরেই বিশাল আকৃতির পুকুর অবস্থিত।

বিভাগ সমূহ 
ডিগ্রী পাস কোর্স ছাড়াও বর্তমানে ব্যবস্থাপনা, হিসাববিজ্ঞান, গণিত, পদার্থবিজ্ঞান, রসায়ন, অর্থনীতি, রাষ্ট্রবিজ্ঞান, ইসলামের ইতিহাস ও সংস্কৃতি, দর্শন, বাংলা ও ইংরেজি-এ ১১টি বিষয়ে  অনার্স কোর্সের কার্যক্রম চলছে এবং আরো বিষয়ে অনার্স কোর্স চালু প্রক্রিয়াধীন রয়েছে।

সম্প্রতি ব্যবস্থাপনা, হিসাববিজ্ঞান বিষয় নিয়ে মাস্টার্স কোর্স চালু হয়েছে।

কলেজ ভবন 
বর্তমানে কলেজে উচ্চ মাধ্যমিক, ডিগ্রী ও অনার্স শ্রেণীর ৫০০০ ছাত্র-ছাত্রীর জন্য ২টি বৃহদাকার ত্রিতল ভবন রয়েছে যার একটিতে বিজ্ঞানাগার সহ ১৮টি শ্রেণীকক্ষ ও অপরটিতে ৯টি শ্রেণীকক্ষ রয়েছে। তাছাড়াও লাইব্রেরীসহ ৬ কক্ষ বিশিষ্ট আরো একটি দ্বিতল প্রশাসনিক ভবন ও ছাত্র/ছাত্রীদের জন্য পৃথক কমনরুম রয়েছে।

 প্রশাসনিক ভবন
 একাডেমিক ভবন
 বিজ্ঞান ভবন
 মানবিক ও ব্যবসায় শিক্ষা ভবন
 লাইব্রেরী ভবন
 কেন্দ্রীয় মসজিদ

২ কক্ষ বিশিষ্ট পটিয়া সরকারি কলেজ লাইব্রেরীর বইয়ের সংখ্যা প্রায় ৭৬২ টি’র মত।

 মসজিদ
 ছাত্র ও ছাত্রীদের জন্য আলাদা মিলনায়তন

উল্লেখযোগ্য শিক্ষার্থী
 রাশেদ রউফ- কবি, লেখক ও সাংবাদিক।

তথ্যসূত্র

বহিঃসংযোগ
 কলেজের ওয়েবসাইট

চট্টগ্রাম জেলার সরকারি মহাবিদ্যালয়
চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
পটিয়া উপজেলার শিক্ষাপ্রতিষ্ঠান
১৯৬২-এ প্রতিষ্ঠিত শিক্ষাপ্রতিষ্ঠান
১৯৬২-এ পূর্ব পাকিস্তানে প্রতিষ্ঠিত
চট্টগ্রাম শিক্ষা বোর্ডের অন্তর্ভুক্ত কলেজ

বাংলাদেশ উন্মুক্ত বিশ্ববিদ্যালয়ের শিক্ষাকেন্দ্র
বিএনসিসি-এর কর্ণফুলী রেজিমেন্টের ইউনিট
হোক কলরব

হোক কলরব বাংলাদেশি সঙ্গীতশিল্পী শায়ান চৌধুরী অর্ণবের দ্বিতীয় একক স্টুডিও অ্যালবাম। জানুয়ারি, ২০০৬ সালে বেঙ্গল মিউজিক কোম্পানি লিমিটেড কর্তৃক বাংলাদেশের ঢাকায় এটি মুক্তি পায়।

এই অ্যালবামে মোট বারোটি গান অন্তর্ভুক্ত হয়েছে। অ্যালবামের সঙ্গীত পরিচালনা করেছেন শায়ান চৌধুরী অর্ণব।

২০১৪ সালে যাদবপুর বিশ্ববিদ্যালয় ছাত্র আন্দোলনে প্রতিবাদের ভাষা হিসেবে হোক কলরব শব্দবন্ধটি ব্যাপকভাবে ব্যবহার করা হয়েছিল।

গানের তালিকা

কর্মিবৃন্দ
 শায়ান চৌধুরী অর্ণব — গিটার

তথ্যসূত্র

বহিঃসংযোগ
 হোক কলরব — লাস্ট.এফএম

২০০৬-এর অ্যালবাম
শায়ান চৌধুরী অর্ণবের অ্যালবাম
বাংলা ভাষার অ্যালবাম
বেঙ্গল মিউজিক কোম্পানি লিমিটেডের অ্যালবাম
চাকা ভেকা

চাকা ভেকা বা গ্যানগেনিয়া কটকটি মাছ এক প্রকার কালচে রঙের, বড় মাথা বিশিষ্ট, স্বাদু পানির কদাকার মাছ। এটি বিভিন্ন নামে পরিচিত, যেমন- চাকা, চেকা-বেকা, চেকমেকা, চাগা, ব্যাঙ-সাবা, চেকভেগা, চেগাবেগা, কুরকুরি, গ্যানগ্যানে, কাউয়া মাছ ইত্যাদি। এটি বাংলাদেশ, ভারত ও মায়ানমার অঞ্চলের গঙ্গা-ব্রহ্মপুত্র এবং ইরাবতী নদীর অববাহিকা এলাকার নদী, খাল, বিল, পুকুর ইত্যাদি বিভিন্ন জলাশয়ে পাওয়া যায়। এটি সাধারণত কাদার নিচে লুকিয়ে থাকতে পছন্দ করে এবং অন্ধকার বা অল্প আলোতে ঘোরাফেরা করে থাকে। কুৎসিত বলে এটি সাধারণত খাওয়া হয় না, যদিও এটি বেশ সুস্বাদু। এর বৈজ্ঞানিক নাম Chaca chaca।

নামকরণ
জীবিত অবস্থায় মাছটি ধরার পর মাছটি কটকট করে আওয়াজ করে বলে মাছটির নাম রাখা হয় কটকটি। মাছটি দেখতে ধূসর কালচে, মুখটি বড়, পিঠে নায়ের মাস্তুলের ন্যায় একটি বড় কাঁটা ও চেপটা আকৃতির বলে অনেকে এর নাম দিয়েছে চেকভেগা। ব্যাঙ মাছ রাখা হয়েছে দেখতে অনেকটা বেংগাচি আকৃতির বলে।

বিবরণ
এদের দেহ সম্মুখে অবনত, পার্শ্বদিকে চাপা এবং পেছনে ক্রমান্বয়ে সরু হয়। মাথাটি বৃহৎ আকৃতির, দৃঢ়ভাবে অবনমিত এবং আয়তাকার।

খাদ্য ও বাসস্থান
কটকটি মাছ মূলত কাঁদাপানির মাছ। মাছটি জলাশয়ের পানির নিচে কাঁদার উপরে বাস করে। কাঁদা খায় এবং পানির উপরিভাগের মরা মাছ পচে কাঁদাতে পড়লে কটকটি মাছেরা সেগুলো খেয়ে জীবনধারন করে। সাম্প্রতিকালে নদীর পানি ও কাঁদা দূষণের ফলে এই কটকটি মাছের আবাসস্থল নষ্ট হয়ে গেছে। যার ফলে এই কটকটি মাছে সংখ্যা দিন দিন কমে যাচ্ছে।

আদি নিবাস
প্রায় সকল নিম্ন এলাকাতেই কটকটি মাছ দেখা যায়। এ থেকে ধারণা করা যায় মাছটির আদি নিবাস সমুদ্র। কোন কোন প্রামান্য চিত্রে সমুদ্রের তলদেশে এসব কটকটি মাছের আকৃতির মাছ দেখতে পাওয়া যায়।

বিস্তৃতি
মাছটি বাংলাদেশ, ভারত, নেপাল অঞ্চলে পাওয়া যায়। ভারতের গঙ্গা ও ব্রহ্মপুত্র অববাহিকায় এদের ব্যাপক ভাবে বিস্তৃত।

আরও দেখুন 
 বাংলাদেশের মাছের তালিকা
 বাংলাদেশের সংরক্ষিত মাছের তালিকা
 বাংলাদেশের স্বাদুপানির মাছের তালিকা

তথ্যসূত্র 

স্বাদু পানির মাছ
বাংলাদেশের মাছ
ভারতের মাছ
নেপালের মাছ
১৮২২-এ বর্ণিত মাছ
নীলফামারীয়া সরুমাথা ব্যাঙ

নীলফামারীয়া সরুমাথা ব্যাঙ বা মাইক্রোহাইলা নীলফামারিয়েনসিস (দ্বিপদ নামকরণ:Microhyla nilphamariensis) (সাধারণ নাম:Nilphamarian narrow-mouthed frog) হচ্ছে Microhylidae পরিবারের একটি ব্যাঙের প্রজাতি।

বিস্তৃতি
এই প্রজাতি বাংলাদেশের নীলফামারী জেলার সৈয়দপুরের কয়া গোলাহাটে প্রাপ্ত একটি প্রজাতি।

বিবরণ
এদের মাথার দৈর্ঘ্য প্রস্থের তুলনায় শতকরা ৭৭ ভাগ। জিনগত গবেষণাইয় দেখা গেছে Microhyla ornata প্রজাতির সাথে এদের অনেক মিল আছে।

প্রকাশনা 
 Howlader, Nair, Goplan & Merilä, 2015 : A new species of Microhyla (Anura: Microhylidae) from Nilphamari, Bangladesh. Public Library of Science (PLos) One, , ,  (texte intégral).

বহিঃসংযোগ 
 আরও এক নতুন প্রজাতির ব্যাঙ উপহার দিলো বাংলাদেশ 
 Microhyla nilphamariensis at Amphibian Species of the World 6.0, an Online Reference, American Museum of Natural History, main website

তথ্যসূত্র 

ব্যাঙের প্রজাতি
বাংলাদেশের ব্যাঙ
বাংলাদেশের উভচর
ভারতের ব্যাঙ
রাজস্থান রয়্যালস

রাজস্থান রয়্যালস () হলো ইন্ডিয়ান প্রিমিয়ার লিগের গোলাপী নগরী খ্যাত জয়পুরের প্রতিনিধিত্বকারী ক্রিকেট দল। বর্তমানে দলটির অধিনায়ক হিসেবে নেতৃত্ব দিচ্ছেন  সঞ্জু স্যামসন এবং কোচের দায়িত্ব পালন করছেন কুমার সাঙ্গাকারা। রয়্যালস সাবেক অস্ট্রেলিয়ান স্পিনার শেন ওয়ার্নের অসাধারণ অধিনায়কত্বের উপর ভর করে আইপিএল এর প্রথম সংস্করণে জয়লাভ করেন।

রয়্যালসকে প্রায়শ "মানিবল দল" হিসেবে বলা হয়ে থাকে। দলীয় সর্বোচ্চ রান সংগ্রকারী হিসেবে শেন ওয়াটসন এবং সর্বোচ্চ উইকেট সংগ্রকারী হিসেবে সিদ্ধার্থ ত্রিবেদী রয়েছেন।

অর্জন

ইন্ডিয়ান প্রিমিয়ার লিগ

চ্যাম্পিয়ন্স লিগ টুয়েন্টি২০ 

সূচক
 Q = যোগ্যতা অর্জন করেছেন;  
 DNQ = যোগ্যতা অর্জন করেননি

পরিসংখ্যান

বর্তমান স্কোয়াড

অধিনায়ক
 সঞ্জু স্যামসন (উইকেট কিপার)

ভারতীয় খেলোয়াড়

ব্যাটসম্যান

অল রাউন্ডার

বোলার

বিদেশী খেলোয়াড়

উইকেটকিপার ব্যাটসম্যান
 জস বাটলার

অল রাউন্ডার

বোলার

সম্ভাব্য প্রথম একাদশ

প্রশাসন ও প্রশিক্ষণ কর্মী
 স্পিন বোলিং প্রশিক্ষক - সাইরাজ বাহুতুলে

২০২০

২০২০ ইন্ডিয়ান প্রিমিয়ার লিগ-এ দলের সদস্যের প্রদর্শন
বিশেষ অবদানগুলি হাইলাইট করা হলো

ঘরের মাটিতে ম্যাচ

বিরোধী মাটিতে ম্যাচ

২০২১ আইপিএল

পয়েন্ট তালিকা

২০২২ আইপিএল

পয়েন্ট তালিকা

আরও দেখুন
 বার্বাডোস রয়্যালস

তথ্যসূত্র

বহিঃসংযোগ 
অফিসিয়াল রাজস্থান রয়্যালসের সাইট  
আইপিএল দল রাজস্থান রয়্যালসের ওয়েব পৃষ্ঠা - IPLT20.com
Match Report Eliminator, IPL 2013
Match Report 2nd Qualifier, IPL 2013
Rajasthan Royals history Achievements And Records.

Shipla Dancing to Promo Rajasthan Royal in IPL 6 on YouTube

ইন্ডিয়ান প্রিমিয়ার লিগের দল
টুয়েন্টি২০ ক্রিকেট লিগ
হ্যামিল্টন হিল, পশ্চিম অস্ট্রেলিয়া

হ্যামিল্টন হিল (ইংরেজি: Hamilton Hill), হলো পশ্চিম অস্ট্রেলিয়ার রাজধানী শহর পার্থের একটি শহরতলী। শহরতলীটি দক্ষিণ-পশ্চিম দিকে পার্থের কেন্দ্রীয় ব্যবসা জেলার থেকে  দূরে অবস্থিত। এটির স্থানীয় সরকারী এলাকাটি হলো কবার্ণ নগর।

তথ্যসূত্র

পার্থ, পশ্চিম অস্ট্রেলিয়া
ছুঁয়ে দিলে মন

ছুঁয়ে দিলে মন ২০১৫ সালের একটি বাংলাদেশী প্রনয়ধর্মী চলচ্চিত্র। এশিয়াটিক ধ্বনিচিত্র ও মনফড়িংয়ের যৌথ প্রযোজনায় পরিচালনা  করেন শিহাব শাহীন। প্রধান চরিত্রে অভিনয় করেন আরিফিন শুভ ও জাকিয়া বারী মম এবং ইরেশ যাকের ও মিশা সওদাগর প্রধান সহায়ক ভূমিকায় অভিনয় করেছেন। এতে একটি শৈশব প্রেমের গল্প রয়েছে যা হৃদয়পুরে ঘটে এবং কীভাবে দুটি প্রেমিক বড় হওয়ার সাথে সাথে আলাদা হয়ে যায়। ১০ই এপ্রিল চলচ্চিত্রটি বাংলাদেশের প্রেক্ষাগৃহে মুক্তি পায়।

কাহিনি
চলচ্চিত্রটিতে হৃদয়পুরের ছেলে আবির। এলাকার বড় ভাইয়ের প্রেমে সাহায্য করতে গিয়ে টিনেজার আবিরের পরিচয় হয় নীলার সাথে। সেই সময়েই দুজনের মধ্যে ভাল লাগা তৈরি হয় কিন্তু এরপরই ঘটে কিছু বিচ্ছিন্ন ঘটনা।

তারা হয়ে যায় আলাদা। দু’জন দু’জনের কাছ থেকে অনেক দূরে। বারো বছর পর একদিন হরতাল-অবরোধের বদৌলতে দুজনের দেখা হয়ে যায়। কিন্তু এই বারো বছরে বদলে গেছে অনেক কিছু। এই বদলে যাওয়া ব্যাপারগুলো নিজেদের আয়ত্তে আনতে যুদ্ধে নামে আবির, আর সেই যুদ্ধে গোপনে সাহায্য করে অদ্ভুত সিদ্ধান্তহীনতায় ভূগতে থাকা নীলা। মূলত এখান থেকেই শুরু হয় ‘ছুঁয়ে দিলে মন’ সিনেমার গল্প।

অভিনয়শিল্পী 
 আরিফিন শুভ - আবির হাসান
 জাকিয়া বারী মম - নীলা খান
 ইরেশ যাকের - ড্যানি
 মিশা সওদাগর - আবিরের দুলাভাই
 আলীরাজ - আফজাল খান, নীলার বাবা
 মাহমুদুল ইসলাম মিঠু - আশফাক খান, নীলার চাচা
 সুষমা সরকার - আবিরের বোন
 আনন্দ খালেদ - পাভেল, আবিরের বন্ধু
 কাজী নওশাবা আহমেদ - অবন্তি, বিশেষ চরিত্রে
 মো: খালেকুজ্জামান - আবিরের বাবা
 সাবিহা জামান - আবিরের মা

পুরস্কার

তথ্যসূত্র

বহিঃসংযোগ
 
 

২০১৫-এর চলচ্চিত্র
২০১৫-এর প্রণয়ধর্মী চলচ্চিত্র
২০১০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী প্রণয়ধর্মী চলচ্চিত্র
২০১৫-এর পরিচালনায় অভিষেক চলচ্চিত্র
শিহাব শাহীন পরিচালিত চলচ্চিত্র
হাবিব ওয়াহিদ সুরারোপিত চলচ্চিত্র
সেরা চলচ্চিত্র বিভাগে মেরিল-প্রথম আলো সমালোচক পুরস্কার বিজয়ী
শূন্য (ব্যান্ড)

শূন্য বাংলাদেশের জনপ্রিয় অল্টারনেটিভ রক ব্যান্ডগুলোর মধ্যে একটি যা ২০০৭ সালে ঢাকায় গঠিত হয়। এ পর্যন্ত তাদের পাঁচটি একক এবং পাঁচটি মিশ্র অ্যালবাম মুক্তি পেয়েছে। তাদের প্রথম অ্যালবাম নতুন স্রোত ২০০৮ সালে এবং সর্বশেষ অ্যালবাম লটারি ২০১৭ সালে প্রকাশিত হয়।

গঠন ও প্রতিষ্ঠা
ভোকাল ইমরুল করিম এমিল ও লিড গিটারিস্ট শাকের রাজা মিলে ২০০৭ সালে ব্যান্ডটি গড়ে তোলেন। কিছুদিনের মধ্যে বেস গিটারিস্ট এন্ড্রু মাইকেল গোমেজ ও ড্রামার রাফাতুল বারী লাবিব তাঁদের সাথে যোগ দেন। একই বছর ফুয়াদ আল মুকতাদিরের বন্য অ্যালবামের প্রত্যাশা গানের মধ্য দিয়ে শূন্য ব্যান্ডের যাত্রা শুরু। ২০০৮ সালে রঙ নামক মিশ্র অ্যালবামে তাদের স্বপ্নঘুড়ি শিরোনামে একটি গান প্রকাশ পায়। সে বছরই তারা নতুন স্রোত নামে একক অ্যালবাম প্রকাশ করে। পরের বছর প্রকাশিত হয় শূন্যর দ্বিতীয় অ্যালবাম শত আশা। এই অ্যালবামের শত আশা গানটি ব্যাপক জনপ্রিয়তা পায় এবং ২০১১ ক্রিকেট বিশ্বকাপে গ্রামীণফোন গানটিকে আবহ সঙ্গীত হিসেবে ব্যবহার করে।

২০১১ সালেই শূন্য প্রকাশ করে তাদের তৃতীয় অ্যালবাম গড়বো বাংলাদেশ। ২০১২ সালে ঢাকা গ্ল্যাডিয়েটরস দলের থিম সংও গায় শূন্য। ২০১৪ সালে প্রকাশিত হয় তাদের চতুর্থ অ্যালবাম ভাগো। ২০১৫ ক্রিকেট বিশ্বকাপে চলো বাংলাদেশ গানটিতে কণ্ঠ দেয় দলটি। রবি প্রযোজিত দেশপ্রেমিকের গান শিরোনামের একটি গানেও কণ্ঠ দেয় তারা। সর্বশেষ ২০১৭ সালে প্রকাশিত হয় তাদের পঞ্চম অ্যালবাম লটারি। বাংলাদেশ জাতীয় ক্রিকেট দলকে তাদের আসন্ন ২০১৯ ক্রিকেট বিশ্বকাপে উৎসাহিত করার জন্য, তারা চলবে লড়াই গানটিও গেয়েছিল।

২০২১ সালে, শূন্য বিবিয়া নামে একটি গান প্রকাশ করেছেন ১ জানুয়ারী যার কথা লিখেছেন বৃষ্টি দেসা। বিবিয়া দক্ষিণের একটি গল্প এবং এটি একজন মৎস্যজীবীর একটি লুলাবি, যে তার কাজের জন্য এতটা অপ্রত্যাশিত সমুদ্রে যাওয়ার আগে তার মেয়েকে ঘুমের জন্য ছেড়ে দিচ্ছে। শূন্যের বেহুলা গানটি প্রকাশিত হয় ২০ মার্চ তানভীর চৌধুরী কোথায়। বেহুলা উত্তরের একটি গল্প এবং গানটি বেহুলার পৌরাণিক কাহিনীর প্রতিনিধিত্ব করে এবং এটি শিব পুরাণ এবং বাংলা মধ্যযুগীয় মহাকাব্যের মনসামঙ্গল ঘরানার উপর ভিত্তি করে তৈরি। গানটিতে প্রথম অ্যানিমেটেড মিউজিক ভিডিও ছিল যা একটি কিংবদন্তি মিথ এবং একটি ভিডিও গেমের প্রবৃত্তিকে চিত্রিত করেছিল।

সদস্য
ইমরুল করিম এমিল – ভোকাল, পিয়ানো (২০০৭-বর্তমান)
শাকের রাজা – লিড গিটার (২০০৭-বর্তমান)
এন্ড্রু মাইকেল গোমেজ – বেস গিটার (২০০৭-বর্তমান)
রাফাতুল বারী লাবিব – ড্রাম (২০০৭-বর্তমান)
ইশমামুল ফরহাদ – লিড গিটার (২০১৬-বর্তমান)

ডিস্কোগ্রাফি

নতুন স্রোত (২০০৮)

শত আশা (২০০৯)

গড়বো বাংলাদেশ (২০১১)

ভাগো (২০১৪)

লটারী (২০১৭)

পুরস্কার 
 মেরিল-প্রথম আলো পুরস্কার - শ্রেষ্ঠ ব্যন্ডের পুরস্কার (২০০৮)
 সিটিসেল-চ্যানেল আই মিউজিক অ্যাওয়ার্ড (২০০৯)
 সিটিসেল-চ্যানেল আই মিউজিক অ্যাওয়ার্ড (২০১১)

তথ্যসূত্র

বহিঃসংযোগ
 শুন্য ব্যন্ডের আলোকচিত্র – বিবিসি

২০০৭-এ প্রতিষ্ঠিত সঙ্গীত দল
বাংলাদেশী সঙ্গীত দল
বাংলা ব্যান্ড
বাংলা সঙ্গীত
বাংলাদেশী রক সঙ্গীত দল
২০০৭-এ বাংলাদেশে প্রতিষ্ঠিত
আন্তর্জাতিক ক্রিকেটে রিচি বেনো’র পাঁচ-উইকেট লাভের তালিকা

ক্রিকেটে পাঁচ-উইকেট প্রাপ্তি বলতে বোলার কর্তৃক কোন একটি ইনিংসে ৫ বা ততোধিক উইকেট লাভ করাকে বুঝায়। এটিকে অনেক সময় ‘ফাইভ-ফর’ অথবা ‘ফিফার’ নামে অভিহিত করা হয়। এ ধরনের প্রাপ্তিকে বোলারের উল্লেখযোগ্য অর্জন হিসেবে বিবেচনা করা হয়ে থাকে। আগস্ট, ২০২০ সাল পর্যন্ত আন্তর্জাতিক ক্রিকেট অঙ্গনে কমপক্ষে ১৫-বার ৫ উইকেট লাভকারী ৫৬জন বোলার এ অর্জনে যুক্ত হয়েছেন।

অস্ট্রেলিয়ার বিখ্যাত লেগ স্পিনার ও অধিনায়ক রিচি বেনো ১৯৫২ থেকে ১৯৬৪ সালের মধ্যে ৬৩ টেস্টে অংশগ্রহণ করেন। উইকেট প্রতি গড়ে ২৭.০৩ রান প্রদান করে তিনি ২৪৮ উইকেট দখল করেন। তন্মধ্যে তিনি ১৬-বার পাঁচ-উইকেট লাভ করতে সক্ষমতা দেখান। ১৯৬২ সালে উইজডেন ক্রিকেটার্স অ্যালমেনাক তাকে অন্যতম বর্ষসেরা ক্রিকেটাররূপে নামাঙ্কিত করে। ২০০৭ সালে অস্ট্রেলিয়ান ক্রিকেট হল অব ফেমে অন্তর্ভুক্ত হওয়াসহ জানুয়ারি, ২০০৯ সালে আইসিসি ক্রিকেট হল অব ফেমের উদ্বোধনকালে অন্যতম সদস্য মনোনীত হন। ক্রিকেট লেখক লিও ম্যাককিনস্ট্রি ১৯৯৮ সালে তাকে বিশ্ব ক্রিকেটের অন্যতম সেরা কুশলী ক্রিকেটার ও অন্যতম সেরা অল-রাউন্ডার হিসেবে আখ্যায়িত করেন। উল্লেখ্য যে, তিনিই প্রথম ক্রিকেটার যিনি টেস্ট ক্রিকেটে ২০০ উইকেট লাভের পাশাপাশি ২,০০০ রান সংগ্রহ করেছিলেন।

জানুয়ারি, ১৯৫২ সালে সিডনি ক্রিকেট গ্রাউন্ডে ওয়েস্ট ইন্ডিজের বিপক্ষে তার টেস্ট অভিষেক ঘটে। ঐ খেলায় অস্ট্রেলিয়া দল ২০২ রানের বিরাট ব্যবধানে জয় পেয়েছিল। ১৯৫৬-৫৭ মৌসুমে কর্পোরেশন স্টেডিয়ামে ভারতের বিপক্ষে অনুষ্ঠিত খেলায় তিনি প্রথমবারের মতো পাঁচ-উইকেট পান। ঐ টেস্টের প্রথম ইনিংসে নিজস্ব সেরা ৭/৭২ লাভ করেন। ইডেন গার্ডেন্সের তৃতীয় টেস্টের উভয় ইনিংসেই পাঁচ-উইকেট উইকেট পেয়েছিলেন। ঐ টেস্টে তিনি সর্বমোট ১১ উইকেট পান ১০৫ রানের বিনিময়ে যা তার টেস্টে সেরা সংগ্রহ।

পাঁচটি ভিন্ন দেশের বিপক্ষে ১৬-বার পাঁচ-উইকেট উইকেটে পেয়েছেন যাতে তার দল হারেনি। পাঁচবার পাঁচ-উইকেট নিয়ে ভারত ও দক্ষিণ আফ্রিকার বিপক্ষে তিনি অধিকতর সফলকাম ছিলেন। মোট ১২টি মাঠে তিনি এ অর্জন লাভ করেন। তন্মধ্যে ১১টিই আসে অস্ট্রেলিয়ার বাইরে থেকে। এপ্রিল, ২০১৫ পর্যন্ত সর্বকালের সেরা পাঁচ-উইকেটলাভকারীদের তালিকায় তার অবস্থান ৩১তম।

নির্দেশিকা

টেস্টে পাঁচ-উইকেট

পাদটীকা

তথ্যসূত্র

বহিঃসংযোগ 
 
 

অস্ট্রেলীয় ক্রিকেটারদের তালিকা
আন্তর্জাতিক ক্রিকেটে পাঁচ-উইকেট লাভকারী খেলোয়াড়দের তালিকা
ক্রিকেট সম্পর্কিত তালিকা
অস্ট্রেলীয় ক্রিকেট তালিকা